标题：816年
中国纪年
816年，唐宪宗昭文章武大圣至神孝皇帝元和十一年
历史大事
宪宗发兵讨成德
元和十年（八一五），宪宗发兵征讨淮西吴元济叛乱。成德（今河北正定）节度使王承宗密与淄青（今山东东平西北）节度使李师道勾结，屡上书诋毁朝政，为吴元济游说，请求唐廷罢兵。十年十二月，王承宗纵兵侵掠邻境，企图扰乱后方，救援淮西。十一年一月十七日，宪宗制削王承宗官爵，命河东（今山西太原南）、幽州（今北京）等六道兵讨伐。宰相韦贯之奏请先取吴元济，后讨王承宗。宪宗不听。
吐蕃赞普可黎可足立
元和十一年（八一六）二月，吐蕃赞普弃猎松赞卒，使者论乞髯来唐告丧。以右卫将军乌重胤为吊祭使，殿中侍御史段钧为副使，入吐蕃吊丧。赞普子可黎可足（弃足德赞）继立为赞普。
南诏王劝利立
南诏王劝龙晟淫虐无道，上下怨怒。元和十一年（八一六）二月，弄栋（今云南姚安）节度使王嵯巅杀劝龙晟，立其弟劝利为南诏王，遣使来唐请求册立。宪宗以少府少监李铣为册立吊祭使，左赞善大夫许尧佐为副使，赴南诏册立。
宥州军乱
元和十一年（八一六）四月，宥州（今内蒙鄂托克东）军乱，驱逐刺史骆怡。夏州（今内蒙白城子）节度使田进出兵讨平乱军。
高霞寓兵败铁城
元和十年（八一六）六月十日，唐、随、邓节度使高霞寓率军与淮西兵大战。淮西兵设伏于铁城（又名文城栅，今河南遂平西南），伪败而退。霞寓不知是计，长驱直追。至铁城，伏兵四起，唐兵大败。十五日，霞寓退保唐州。唐廷闻讯大惊，宰相入见宪宗，欲奏罢兵。宪宗认为，胜负乃兵家常事，岂以一将失利，便议罢兵！于是，独用裴度用兵之言。七月丁丑，贬高霞寓为归州（今湖北秭归）刺史，山南东道节度使李逊为恩王傅。以郑权为山南东道节度使，袁滋为唐随邓观察使。
韦贯之罢相
元和十一年（八一六），宰相韦贯之以朝廷对淮西、成德两处用兵，军费浩大，请罢成德而专讨淮西，屡与裴度争论。左补阙张宿善于言辞，颇得宪宗宠遇，指斥贯之与吏部侍郎韦皑、考功员外郎韦处厚等朋比为党。宪宗听信其言，八月九日，罢贯之为吏部侍郎。十三日，再贬为湖南观察使。韦皑、韦处厚等皆贬为外州刺史。
黄洞蛮起事
元和十一年（八一六），邕管（今广西南宁）经略使妄生事端，系缚蛮人。黄洞蛮黄少度、黄昌瓘部落起兵攻陷宾州（今广西宾阳南）、峦州（今广东邕宁东）。十一月，黄洞蛮攻钦（今属广西）、横（今广西横县南）二州。四日，邕管经略使韦悦率兵击败黄洞蛮，收复宾、峦二州。
浑镐兵败恒州
元和十一年（八一六），义武（今河北定县）节度使浑镐奉诏讨伐成德（今河北正定），出兵屡捷。十二月，镐率全军入成德境内，距恒州三十里扎营。成德节度使王承宗恐惧，密派兵入义武境内，焚掠城邑。义武将士闻讯，军心动摇。时唐廷遣中使督战，浑镐率兵进攻恒州，与成德军接战，大败而归。十五日，宪宗以易州刺史陈楚为义武节度使，贬浑镐为循州（今广东惠州东）刺史。
李愬为唐随邓节度使
元和十一年（八一六）七月，袁滋接任李逊为唐随邓节度使，唯自保州境，不复出兵。淮西兵围袁滋新兴栅，滋卑辞请和，淮西遂轻视袁滋。滋又上奏请求罢兵。十二月二十三日，宪宗命太子詹事李愬为唐随邓节度使，贬袁滋为抚州（今属江西）刺史。
置淮颍水运使
元和十一年（八一六）十二月，宪宗诏置淮颍水运使，运扬子院（今江苏扬州）米至淮阴，沿淮水逆流而上至寿州，入颍口，沿颍水逆流而上至项城（今河南沈丘），由项城入溵水，逆流而上至郾城。供给淮西前线官军。时运米五十万石，茭五百万束，节省由汴水运输费用七万六千缗。
灵澈卒
元和十一年（八一六），沙门灵澈卒。灵澈，字源澄，俗姓阳，越州（今浙江绍兴）人。居越州云门寺，博通群经，擅长诗文，与诗僧皎然以及包佶、李纾、严维、刘长卿、皇甫曾等人交游。贞元（七八五至八0四）中西游长安，蜚声京师，被佛徒蜚言流语中伤，当朝权贵怒贬之于江州（今江西九江），后赦归京，卒于宣州（治今安徽宜城），年七十一岁。
李贺卒
元和十一年（八一六），李贺卒。贺，字长吉，河南府福昌县（今河南宜阳西）人，贞元六年（七九0）生于李唐宗室后裔家庭。少年时才能出众，七岁曾当面为韩愈、皇甫湜作《高轩过》诗，自此而有名。因其父名晋肃，为避父讳而不得应进士举，韩愈曾为此作《讳辨》。李贺只做过一个职掌祭祀的九品小官奉礼郎，卒年二十七岁。李贺是中唐著名诗人，他的诗语言凝炼，想象奇特，自成一家，有“鬼才”之誉，被称为“长吉体”。其代表作有《金铜仙人辞汉歌》、《梦天》、《雁门太守行》等。有歌诗集传世。
通鉴记载
宪宗昭文章武犬至至神孝皇帝中之上元和十一年（丙申，公元八一六年） 
春，正月，己已，以弘靖同平章事，充河东节度使。 
乙亥，幽州节度使刘总奏败成德兵，拔武强，斩首千馀级。 
庚辰，翰林学士、中书舍人钱徽，驾部郎中、知制诰萧俛，各解职，守本官。时群臣请罢兵者众，上患之，故黜徽、俛以警其馀。徽，吴人也。 
癸未，制削王承宗官爵，命河东、幽州、义武、横海、魏博、昭义六道进讨。韦贯之屡请先取吴元济、后讨承宗，曰：“陛下不见建中之事乎？始于讨魏及齐，而蔡、燕、赵皆应之，卒致朱泚之乱，由德宗不能忍数年之愤邑，欲太平之功速成效也。”上不听。 
甲申，盗断建陵门戟四十七枝。 
二月，西川奏吐蕃赞普卒，新赞普可黎可足立。 
乙已，以中书舍人李逢吉为门下侍郎、同平章事。逢吉，玄道之曾孙也。 
乙卯，昭义节度使郗士美奏破成德兵，斩首千馀级。 
南诏劝龙晟淫虐不道，上下怨疾，弄栋节度王嵯巅弑之，立其弟劝利。劝利德嵯巅，赐姓蒙氏，谓之“大容”。容，蛮言兄也。 
己未，刘总破成德兵，斩首千馀级。 
荆南节度使袁滋父祖墓在朗山，请入朝，欲劝上罢兵。行至邓州，闻萧俛、钱徽贬官。及见上，更以必克劝之，仅得还镇。 
辛酉，魏博奏败成德兵，拔其固城。乙丑，又奏拔其鸦城。 
三月，庚午，太后崩。辛未，敕以国哀，诸司公事权取中书门下处分，不置摄冢宰。寿州团练使李文通奏败淮西兵于固始，拔钅敖山。己卯，唐邓节度使高霞寓奏败淮西兵于郎山，斩首千馀级，焚二栅。 
幽州节度使刘总围乐寿。 
夏，四月，庚子，李光颜、乌重胤奏败淮西兵于陵云栅，斩首三千级。 
辛亥，司农卿皇甫镈以兼中丞权判度支。镈始以聚敛得幸。 
乙卯，刘总奏破成德兵于深州，斩首二千五百级。 
乙丑，义武节度使浑镐奏破成德兵于九门，杀千馀人。镐，瑊之子也。 
宥州军乱，逐刺史骆怡。夏州节度使田进讨平之。 
五月，壬申，李光颜、乌重胤奏败淮西兵于陵去栅，斩首二千馀级。 
六月，甲辰，高霞寓大败于铁城，仅以身免。时诸将讨淮西者，胜则虚张杀获，败则匿之。至是，大败不可掩，始上闻，中外骇愕。宰相入见，将劝上罢兵，上曰：“胜负兵家之常，今但当论用兵方略，察将帅之不胜任者易之，兵食不足者助之耳。岂得以一将失利，遽议罢兵邪！”于是独用裴度之言，它人言罢兵者亦稍息矣。己酉，霞寓退保唐州。 
上责高霞寓之败，霞寓称李逊应接不至。秋，七月，丁丑，贬霞寓为归州刺史，逊亦左迁恩王傅。以河南尹郑权为山南东道节度使。以荆南节度使袁滋为彰义节度、申、光、蔡、唐、随、邓观察使，以唐州为理所。 
壬午，宣武军奏破郾城之众二万，杀二千馀人，捕虏千馀人。 
田弘正奏破成德兵于南宫，杀二千馀人。 
中书侍郎、同平章事韦贯之，性高简，好甄别流品，又数请罢用兵。左补阙张宿毁之于上，云其朋党。八月，壬寅，贯之罢为吏部侍郎。 
诸军讨王承宗者互相观望，独昭义节度使郗士美引精兵压其境。己未，士美奏大破承宗之众于柏乡，杀千馀人，降者亦如之，为三垒以环柏乡。 
庚申，葬庄宪皇后于丰陵。 
九月，乙亥，右拾遗独孤朗坐请罢兵，贬兴元府会曹。朗，及之子也。 
饶州大水，漂失四千七百户。 
丙子，以韦贯之为湖南观察使，犹坐前事也。辛巳，以吏部侍郎韦顗、考功员外郎韦处厚等皆为远州刺史，张宿谗之，以为贯之之党也。顗，见素之孙；处厚，夐之九世孙也。 
乙酉，李光颜、乌重胤奏拔吴元济陵云栅。丁亥，光颜又奏拔石、越二栅，寿州奏败殷城之众，拔六栅。 
冬，十一月，壬戌朔，容管奏黄洞蛮为寇。乙丑，邕管奏击黄洞蛮，却之，复宾、蛮等州。 
丙寅，加幽州节度使刘总同平章事。 
李师道闻拔陵云栅而惧，诈请输款。上以力未能讨，加师道检校司空。 
王锷家二奴告锷子稷改父遗表，匿所献家财。上命鞫于内仗，遣中使诣东都检括锷家财。裴度谏曰：“王锷既没，其所献之财已为不少。今又因奴告检括其家，臣恐诸将帅闻之，各以身后为忧。”上遽止使者。己巳，以二奴付京兆，杖杀之。 
庚午，以给事中柳公绰为京兆尹。公绰初赴府，有神策小将跃马横冲前导，公绰驻马，杖杀之。明日，入对延英。上色甚怒，诘其专杀之状。对曰：“陛下不以臣无似，使待罪京兆。京兆为辇毂师表，今视事之初，而小将敢尔唐突，此乃轻陛下诏命，非独慢臣也。臣知杖无礼之人，不知其为神策军将也。”上曰：“何不奏？”对曰：“臣职当杖之，不当奏。”上曰：“谁当奏者？”对曰：“本军当奏；若死于街衢，金吾街使当奏；在坊内，左右巡使当奏。”上无以罪之，退，谓左右曰：“汝曹须作意此人，朕亦畏之。” 
讨淮西诸军近九万，上怒诸将久无功，辛已，命知枢密梁守廉宣慰，因留监其军，授以空名告身五百通及金帛，以劝死士。庚寅，先加李光颜等检校官，而诏书切责，示以无功必罚。 
辛卯，李文通奏败淮西兵于固始，斩首千馀级。 
十二月，壬寅，程执恭奏败成德兵于长河，斩首千馀级。 
义武节度使浑镐与王承宗战屡胜，遂引全师压其境，距恒州三十里而军。承宗惧，潜遣兵入镐境，焚掠城邑，人心始内顾而摇。会中使督其战，镐引兵进薄恒州，与承宗战，大败，奔还定州。丙午，诏以易州刺史陈楚为义武节度使，军中闻之，掠镐及家人衣，至于倮露。陈楚驰入定州，镇遏乱者，敛军中衣以归镐，以兵卫送还朝。楚，定州人，张茂昭之甥也。 
丁未，以翰林学士王涯为郎中书侍郎、同平章事。 
袁滋至唐州，去斥候，止其兵不使犯吴元济境。元济围其新兴栅，滋卑辞以请之，元济由是不复以滋为意。朝廷知之，甲寅，以太子詹事李愬为唐、随、邓节度使。愬，听之兄也。 
初置淮、颍水运使。杨子院米自淮阴溯淮入颍、至项城入溵，输于郾城，以馈讨淮西诸军，省汴运之费七万馀缗。 
己未，容管奏黄洞蛮屠岩州。